Diari Oficial de la Generalitat Valenciana


Sumari del DOGV 10379, del 18-02-2025 (2025/1084)

ACORD de 13 de gener de 2025, de la Direcció General de Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Carmen Lorente Sierra.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10641

Data del DOGV
:   18-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/1084

CVE
:   XLOH-X-6402-8005

Data del document
:   13-01-2025

Organisme emissor
:   Conselleria d'Hisenda i Economia

Tipus de document
:   Acord

Número d'expedient: ABI 874/2023.

Causant: Carmen Lorente Sierra

DNI: \*\*\*\*403\*\*

Lloc i data de la defunció: Requena (València), 15 de juliol de 2021

Últim domicili: València

*Antecedents de fet*

La Conselleria d'Hisenda i Economia ha tingut coneixement per mitjà de l'Ajuntament de València, de la defunció de Carmen Lorente Sierra, el 15 de juliol de 2021.

Des d'esta direcció general se sol·licita certificat de defunció de la causant on es constata que va morir en estat de viuda, certificat d'empadronament on es desprén que va estar empadronada en l'Ajuntament de València i certificat d'actes d'última voluntat on es comprova que no va atorgar testament.

De les actuacions prèvies resulta que no consta l'existència de persones amb dret a heretar i, per tant, és procedent iniciar el procediment administratiu dirigit a efectuar la declaració de la Generalitat com a hereua abintestada.

*Fonaments de dret*

En compliment del que establixen l'article 71.1.*c*  de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que establixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.

Així, en l'exercici de les competències que m'atribuïx l'article 13 del Decret 195/2024, de 23 de desembre, del Consell, d'aprovació del Reglament orgànic i funcional de la Conselleria d'Hisenda i Economia i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques,

ACORDE

*Primer*

Incoar el procediment de declaració de la Generalitat com a hereua abintestada de Carmen Lorente Sierra, d'acord amb el que establixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.

*Segon*

Realitzar els actes i les comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la persona causant i els seus béns i drets.

A estos efectes, si esta documentació no ha sigut remesa per l'òrgan judicial o persona titular de la notaria, se sol·licitarà a les autoritats i el personal funcionari públic, als registres i a la resta d'arxius públics, la informació sobre la persona causant i sobre els béns i drets dels quals és titular que considere necessària per a una millor instrucció de l'expedient.

*Tercer*

Publicar este acord en el *Diari Oficial de la Generalitat Valenciana*, en la pàgina web d'esta conselleria i, durant el termini d'un mes, en els taulers d'anuncis dels ajuntaments corresponents a l'últim domicili de la persona causant, al del lloc de la defunció i on estiga la major part dels seus béns.

*Quart*

Obrir el termini per a presentar-hi al·legacions o qualsevol informació en relació amb els béns de la persona causant o l'eventual existència de persones amb dret a heretar. Qualsevol persona podrà presentar estes al·legacions o aportar documents o altres elements de juí en qualsevol moment anterior a la resolució del procediment.

  

València, 13 de gener de 2025

Antonio Joaquín Woodward Poch

Director general